Trelis/gawiki huggingface dataset:
Rabindranath Tagore. Scríbhneoir, péintéir agus ceoltóir Indiach a bhí i Rabindranath Tagore. Saolaíodh ar an 7 Bealtaine 1861 é agus fuair sé bás ar an 7 Lúnasa 1941). 
Buaiteoir Duais Nobel na Litríochta a bhí ann a bhain cáil dhomhanda amach as feabhas a chuid litríochta, litríocht ina bhfuil a spioradáltacht agus a fhealsúnacht féin i leith an tsaoil go tréan inti. Ba é Tagore an chéad scríbhneoir nárbh as an Eoraip dó a bhain amach Duais Nobel. 
Saol.
Ar aon dul leis an bPiarsach, náisiúnaí, file, agus scríbhneoir a bhí i Tagore. Bhunaigh Tagore scoil i Santiniketan, sa Bheangál in oirthear na hIndia i 1901. ‘Naomh Éanna na hIndia’ a thug Yeats ar an scoil chéanna i 1908, agus é ag tagairt do scoil an Phiarsaigh i Raghnallach a bhog ina dhiaidh sin go Ráth Fearnáin.
Dhírigh Tagore ar thrí chaidreamh a bhí le forbairt ag an bpáiste san oideachas: leis an dúlra nó an nádúr, le daoine eile, agus leis an bhfírinne – nó an "Ard-Fhírinne" mar a thug Tagore uirthi. D’áitigh Tagore gur sórt monarchan a bhí sa chóras oideachais a bhunaigh an Impireacht a bhí tiomanta ar smachtú an dalta agus mhaígh sé nach raibh aon aird ag an gcóras ar an bpáiste mar dhuine ann féin ná ar a chultúr dúchais. Aoibhneas na foghlama a theastaigh uaidh féin a chur chun cinn, agus leag sé béim ar na healaíona agus ar an bhforbairt mhothúchánach.
Saothar.
Ba iad Gitanjali, Gora, agus Ghare-Baire na saothair ba mhó a thuill clú dó.
Bhí dráma le Tagore darbh ainm "The Post Office" aistrithe ag Yeats ón mBeangáilis.
Keith Andrews. Is imreoir sacair Éireannach é Keith Andrews, a rugadh ar an 13 Meán Fómhair 1980. As Baile Átha Cliath dó. Imríonn sé i lár na páirce de ghnáth. Tá sé ag imirt le Bolton Wanderers faoi láthair. Ba é Wolverhampton Wanderers F.C. an chéad chlub i Sasana ar bhain sé leis. Ina dhiaidh sin d'imir sé le Hull City, MK Dons agus Blackburn. D'imir sé a chéad chluiche fhoireann náisiúnta na hÉireann sa bhliain 2008 agus tá trí cúil faighte aige.
Séamus Coleman. Is imreoir sacair Éireannach é "Séamus Coleman"', a rugadh ar an 11 Deireadh Fómhair 1988. As Contae Dhún na nGall dó. Imríonn sé mar chúlaí de ghnáth. Tá sé ag imirt le hEverton faoi láthair. Roimhe sin d'imir sé le Sligo Rovers ó 2006 go 2008. I mí Eanáir 2009 cheannaigh Everton é. Chaith sé seal ar iasacht le Blackpool. Imríonn sé le foireann faoi-21 Phoblacht na hÉireann freisin. Roghnaíodh do scuaid na sinsear é den chéad uair sa bhliain 2010.
Brendan Maher. Iománaí Éireannach is ea Brendan Maher (Breandán Ó Meachair i nGaeilge), a rugadh ar an 5 Eanáir 1989. As Buiríos Ó Luigheach i gContae Thiobraid Árann dó. Imríonn sé leis an club iomána áitiúil agus le foireann an chontae. Bhí sé mar chaptaen ar fhoireann na mionúr nuair a bhaineadar craobh na hÉireann sa bhliain 2007. I 2010 bhuaigh sé craobh faoi-21 na hÉireann mar aon le craobh na sinsear. De ghnáth imríonn sé mar leathchúlaí nó i lár na páirce. Bhain sé gradam 'all star' amach sa bhliain 2014.
Pádraic Maher. Iománaí Éireannach is ea Pádraic Maher (Pádraic Ó Meachair i nGaeilge), a rugadh ar an 9 Feabhra 1989. As Dúrlas Éile i gContae Thiobraid Árann dó. Imríonn sé leis an club iomána áitiúil agus le foireann an chontae. Bhí sé ina bhall d'fhoireann na mionúr nuair a bhaineadar craobh na hÉireann sna blianta 2006 agus 2007. I 2010 bhuaigh sé Craobh faoi-21 na hÉireann mar aon le Craobh na Sinsear. De ghnáth imríonn sé mar chúlaí. Bhain sé gradam 'all star' amach sa bhliain 2011, 2014, 2016 agus 2017.
D'fhógair Maher ag tús 2022 go mbeadh sé ag dul ar scor.
Deilí. Is é Deilí (Delhi i mBéarla) an dara cathair is mó san India ó thaobh an daonra de. Tá breis is 12 milliún duine ina gcónaí ann, agus tá tuairim is 22 milliún sa cheantar uirbeach a bhaineann leis. 
Tá an chathair site cois Yamuna. 
Téann stair fhada Deilí siar go dtí an 6ú céad roimh Chríost ar a laghad.
Patrick Maher. Iománaí Éireannach is ea Patrick Maher (Pádraig Ó Meachair i nGaeilge), a rugadh ar an 12 Deireadh Fómhair 1989. As Lothra i gContae Thiobraid Árann dó. Imríonn sé leis an club iomána áitiúil agus le foireann an chontae. Bhí sé ina bhall d'fhoireann na mionúr nuair a bhaineadar craobh na hÉireann sa bhliain 2007. I 2010 bhuaigh sé craobh faoi-21 na hÉireann mar aon le craobh na sinsear. De ghnáth imríonn sé mar leaththosaí. Bhain sé gradam 'all star' amach sa bhliain 2014 agus 2016.
David Ben-Gurion. Ba é an ceannaire Síónach David Ben-Gurion, דָּוִד בֶּן-גּוּרִיּוֹן in Eabhrais, (a rugadh ar an 16 Deireadh Fómhair 1886 faoin ainm David Grün) an chéad phríomh-aire ar Iosrael. Bhí tionchar mór aige ar bhunú agus ar fhorbairt an stáit nua. Faoina cheannas, bhuaigh Iosrael cogadh 1948 i gcoinne na n-Arabach. Tar éis dó éirí as an bpolaitíocht sa bhliain 1970 d'aistrigh sé go Sde Boker, kibbutz i bhfásach Negev, mar ar chónaigh sé go lá a bháis ar an 1 Mí na Nollag 1973. Roghnaigh an iris "Time" Ben-Gurion ina liosta de na "100 Most Important People of the 20th Century".
Péargamon. Ba chathair ársa Ghréagach í Péargamon (Sean Ghréigis: Πέργαμον or Πέργαμος) san Áise Bheag (An Tuirc sa lá atá inniu ann), suite 16 míle (26 km) ón Mhuir Aeigéach, ar cheann tíre ar an taobh ó thuaidh den abhainn Caicus (Bakırçay an lae inniu). Rinneadh príomhchathair 'Ríocht na Pergamoine' dí i rith na tréimhse Heilléanach, le linn réimis na nAttalach, 281-133 RC. Inniu, tá príomh-shuíomhanna na Phéargamoine ársa le feiscint taobh ó thuaidh agus taobh thiar den chathair nua-aimseartha Bergama.
Pinyin. Is éard is Pinyin (Sínis: 拼音; Pinyin: pīnyīn) ann ná córas oifigiúil Dhaon-Phoblacht na Síne (DPS) le haghaidh carachtar Sínise a thras-scríobh. Úsáidtear an córas seo freisin i Hong Cong, Macau, bPoblacht na Síne (An Téaváin/PnaS), Malaeisia agus Singeapór le haghaidh na Mandairínise Caighdeánaí a theagaisc.
Úsáidtear é freisin go minic chun ainmneacha agus sloinnte Sínise a litriú i bhfoilseacháin eachtracha agus mar mhodh ionchur chun carachtar Sínis (hansaí, hanzi) a chur isteach i ríomhairí.
D'fhorbraigh coiste rialtais sa Dhaon-Phoblacht (DPS) an córas rómhánaithe seo agus foilsíodh é sa bhliain 1958. Ghlac an Eagraíocht Idirnáisiúnta na gCaighdeán le phinyin mar an caighdeán idirnáisiúnta sa bhliain 1982.
Ghlac an Téaváin (PnaS) leis an gcóras rómhánaithe seo mar 'Chaighdeán Náisiúnta' ar 1 Eanáir, 2009.
Barney &amp; Friends. Clár teilifíse do leanaí de chuid an PBS is ea Barney &amp; Friends ("Barney agus A Chairde"). Is é "Barney", dineasár corcra, príomh-charachtar na sraithe. Craoladh an tsraith sna blianta 1992–2009 as Béarla, agus tiontaíodh an clár go teangacha éagsúla eile chomh maith. Cuireadh an clár ar fionraí ar 2ú Samhain, 2010. Beidh athléiriú den sraith.
Montpellier. Is cathair í Montpellier atá suite cois Lez i ndeisceart na Fraince, 10 km (sé mhíle) ó chósta na Meánmhara.
Is é Montpelier "préfecture" (príomhchathair) an Hérault ("département") mar aon le "région" Languedoc-Roussillon. Tá sé ar an ochtú cathair is mó sa tír agus timpeall is 260,000 duine ina gcónaí ann.
Michael Meehan. Is peileadóir é Michael Meehan, a rugadh sa bhliain 1985. As an gCealtrach i gContae na Gaillimhe dó. Tosaí atá ann. Imríonn sé leis an gcumann peile áitiúil agus le foireann an chontae. Imríonn a dheartháir Declan le peileadóirí na Gaillimhe freisin.
Joe Bergin. Is peileadóir é Joe Bergin (Seosamh Ó Beirgin), a rugadh ar 17 Feabhra 1982. Is é An Creagán-Maigh Locha i gContae na Gaillimhe a chlub. De ghnáth imríonn sé i lár na páirce nó mar thosaí. Imríonn sé leis an gcumann peile áitiúil agus le foireann an chontae. Bhí sé ina bhall den fhoireann a bhain Craobh na hÉireann amach sa bhliain 2001.
Finian Hanley. Is peileadóir é Finian Hanley (Finnian Ó hÁinle). Is é Bóthar na Trá - Cnoc na Cathrach i gContae na Gaillimhe a chlub, agus tá craobh uile-Éireann amháin bainte aige leis an bhfoireann sein. De ghnáth imríonn sé mar chúlaí. Imríonn sé leis an gcumann peile áitiúil agus le foireann an chontae. Bhí sé ina bhall den fhoireann a bhain Craobh Faoi-21 na hÉireann sa bhliain 2005.
Fiachra Breathnach. Is peileadóir é Fiachra Breathnach, a rugadh ar 21 Samhain 1986. As Conamara i gContae na Gaillimhe dó. Tosaí atá ann. Imríonn sé leis an gcumann peile áitiúil (CLG Naomh Anna, Leitir Móir) I 2009 bhain Naomh Anna craobh idirmheánach an chontae agus craobh idirmheánach Chúige Chonnacht. Fuair Baile an Chócaigh as Contae Thír Eoghain an lámh in uachtar orthu i gcluiche leathcheannais na hÉireann, 2-11 i gcoinne 1-10. Imríonn sé le foireann an chontae freisin. Bhí sé ina bhall den fhoireann a bhain Craobh Faoi-21 na hÉireann sa bhliain 2005.
Eoin Ó Conghaile. Is peileadóir é Eoin Ó Conghaile. Is as Conamara i gContae na Gaillimhe dó. Mar chúl báire a imríonn sé de ghnáth. Imríonn sé leis an gcumann peile áitiúil (CLG Naomh Anna, Leitir Móir). I 2009 bhain Naomh Anna craobh idirmheánach an chontae agus craobh idirmheánach Chúige Chonnacht. Fuair Baile an Chócaigh as Contae Thír Eoghain an lámh in uachtar orthu i gcluiche leathcheannais na hÉireann, 2-11 i gcoinne 1-10. Imríonn sé le foireann an chontae freisin.
Geandáil ghasta. Is éard is geandáil ghasta (nó fíbíní cleamhnais) ann ná próiseas cleamhnais foirmeálta nó córas geandála le haghaidh daoine a spreagadh chun bualadh le líon mór daoine nua.
Betelgeuse. An naoú réalta is gile sa spéir san oíche, agus an dara réalta is gile i réaltbhuíon Oríon (nó an Bhodaigh) is ea Betelgeuse, ar a dtugtar freisin, de réir ainmniú Bayer, Alfa Orionis (α Orionis, α Ori). De ghnáth, ní bhíonn sé níos gile ná a chomharsa Rigel ("Beta Orionis"). Is réalta athraitheach leathrialta é agus athraíonn a mhéid idir 0.2 agus 1.2. Bíonn dath scothdhearg ar leighligh aige. 
Marcáileann an réalta an rinn uachtarach ar dheis sa Triantán Geimhridh agus lár an Heicseagáin Gheimhridh.
Crios idirthaoideach. Is é an crios idirthaoideach (ar a dtugtar an urthrá agus an cladach air freisin) an limistéar a bhíonn nochta d'aer ag lag trá agus faoin uisce ag lánmhara (mar shampla, an limistéar idir snáth lánmhara gnáth-thaoidí nó taoidí meadh-rabharta agus imeall dia-thrá na dtaoidí sin). Bíonn cineálacha éagsúla de ghnáthóga san áireamh sa limistéar seo, lena n-áirítear aillte carraigeacha géara, tránna gainimh, nó bogaigh (m.sh., réileáin láibe ollmhóra). Is féidir leis an limistéar bheith ina stiall chúng, mar atá sna hoileáin san Aigéan Ciúin, nach bhfuil acu ach raon cúng taoide, nó is féidir raon fairsing taoide a bheith i gceist.
Réileán láibe. Bogach cósta is ea réileán láibe (réileán taoid nó urthrá Láibe freisin) a chruthaítear nuair a sil-leagann taoidí nó aibhneacha láib. Bíonn siad le fáil i réigiúin faoi fhothain, i réimsí cosúil le bánna, bayouanna, murlaigh, agus inbhir. Is féidir breathnú ar réileáin láibe go geolaiciúil mar shraitheanna nochta de láib chuain, de thoradh sil-leagan sioltaí, créanna agus drámh ainmhithe na mara. Faightear an chuid is mó den dríodair sa réileán láibe laistigh den chrios idirthaoideach, agus dá bhrí sin tá an réileán faoi uisce agus nochtaithe beagnach faoi dhó sa ló.
Íoc agus taispeáin. Is córas é "Íoc agus taispeáin" chun srian a chur ar locadh gluaisteáin ar sráideanna nó i gcarrchlósanna nó in áiteanna eile. Ní mór do dhaoine léiriú go bhfuil táille íoctha acu ionas go mbeidh cead acu a ngluaisteáin a fhágáil san áit sin. Ceannaíonn tiománaithe gluaisteáin duillín le taispeáint ina ngluaisteáin ó inneall faoi leith gar don áit ina loctar na gluaisteáin. Mura fheiceann maoir thráchta go bhfuil íoctha ag tiománaí, cuirfear teanntán ar roth ar an ngluaisteán.
Bíonn an limistéar ina gceannaítear an duillín clóite ar an nduillín. Clóbhuaitear an dáta agus am tosaithe agus am éaga an táille íoctha. Bíonn teorainn ama ar an nduillín. Ní mór don tiománaí a thuilleadh a íoc chun an gluaisteán a fhágaint ar feadh tamall eile nó bogadh ar aghaidh. Arís, mura dhéantar ceachtar den dá rud, cuirfear teanntán ar roth.
Tá córas nua i bhfeidhm i gcathracha éagsúla, Baile Átha Cliath ina measc, inar féidir le tiománaithe na táillí íoc agus taispeáin a íoc trí a ngutháin shoghluaiste.
Ahmed Al Safi. Péintéir agus dealbhóir is ea Ahmed Al Safi (احمد الصافي), a rugadh i Diwaniya, an Iaráic sa bhliain 1971. Tá sé ina chónaí sa Fhrainc ón bhliain 2005 i leith.
An Fheoir. Abhainn in oirdheisceart na hÉireann is ea an Fheoir, a shníonn ar feadh 140 ciliméadar soir, ag tosú ar Bearnán Éile i dtreo na Mara Ceiltí. Ceann de na haibhneacha ar a dtugtar na Triúr Deirfiúracha atá inti - an Bhearú agus an tSiúir na cinn eile. Draenálann an Fheoir 140 ciliméadar ar fhad, timpeall 2,530 ciliméadar cearnach de Cúige Laighean agus Cúige Mumhan.
Mimar Sinan. Ailtire agus innealtóir Otamánach a bhí i Khoca Mimar Sinan Ağa (Tuircis Otamánach: خواجه معمار سنان آغا; Tuircis an lae ata inniu ann: Mimar Sinan) (c. 1490 - 1588). 
Saol.
Rugadh sa bhliain 1489 é, i mbaile beag Ağırnas (Mimarsinanköy) láimh le cathair Kayseri in Anatolia. Saor cloiche agus siúinéir a bhí ina athair. Ba Chríostaithe iad a mhuintir. Sa bhliain 1512, conscríobhadh Sinan. Chuaigh sé go hIostanbúl agus thiontaigh ina Mhoslamach. Fuair sé oideachas mar ailtire, mar innealtóir agus mar oifigeach airm. D'éirigh go maith leis agus ceapadh mar príomhailtire na himpireachta é. Cailleadh sa bhliain 1588 é agus cuireadh in Iostanbúl é.
Edward Heath. Polaiteoir Briotanach ab ea Sir Edward Richard George "Ted" Heath (1916-2005). Bhí Heath mar Príomh-Aire na Ríochta Aontaithe idir 1970 agus 1974.
Arailt MacMhaolain. Ba pholaiteoir agus Phríomh-Aire na Ríochta Aontaithe é Arailt MacMhaolain (1894-1986).
Eugene O'Neill. Drámadóir Gael-Mheiriceánach ab ea Eugene Gladstone O’Neill (Gaeilge: Eoghan Gladstone Ó Néill, 1888–1953). Bronnadh Duais Nobel na Litríochta air sa bhliain 1936.
Fungais Oirdheisceart na hAstráile. Tá éagsúlacht ag baint le fungais oirdheisceart na hAstráile, díreach mar atá le fungais in áiteanna eile. Tá a lán fungais dhúchasacha ann: maireann cuid acu faoi thalamh nó istigh i speicis eile (ar nós crann), ach is furasta amharc a fháil ar roinnt eile agus iad beo amuigh faoin aer. Tá baint leis an gcuid is mó acu le crainn, agus in oirdheisceart na hAstráile is mó atá coillte na tíre le fáil.
Ag seo roinnt de na fungais is coitianta.
Aiseotróp. Tugtar aiseotróp nó meascán aiseotrópach ar mheascán dhá chineál leacht (nó níos mó fós) nach féidir coibhneas a chuid comhábhar a athrú trí dhriogadh, toisc gurb ionann an coibhneas sin sa leacht agus sa ghal. Más meascán neamh-aiseotrópach atá ann, bíonn an ghal níos saibhre i gcomhábhar nó i gcomhábhair áirithe ná an leacht, toisc go bhfuil coibhneas na gcomhábhar ag druidim leis an gcoibhneas aiseotrópach. Cineál cothromaíochta atá i gceist leis an gcoibhneas aiseotrópach, mar sin.
On the Beach. Albam ceoil de chuid Neil Young é On the Beach, a eisíodh ar an 16 Lúnasa, 1974.
Scrúdú Iarbháis. Scrúdú é an scrúdú iarbháis a dhéantar ar chorp tar éis báis. Tugtar "post mortem" air chomh maith.
Máinlia. Dochtúir leighis a dhéanann obráidí (a chuireann daoine faoi scian) is ea máinlia.
Cúram Ailse Brollaigh. Is éard is Cúram Ailse Brollaigh ann ná an cúram a thugann dochtuir d’ailse atá i gcíoch mná.
Faireog limfe. Grúpa ceall a tháirgeann leacht le tál sa chóras limfeach í faireog limfe (nó nód limfe).
Fíochán. Is éard is fíocháin ann ná grúpaí cealla a bhfuil struchtúr comhchosúil acu agus a fheidhmíonn le chéile chun feidhm ar leith a chomhlíonadh sa cholainn. Tagann an focal fíochán ó fhoirm de sheanbhrí na Fraince a chiallaíonn "a fhí". Tá ceithre chineál fíochán in ainmhithe: fíochán tacaíochta, fíochán matánach, néarfhíochán, fíochán eipitéiliach. I bplandaí, roinntear fíocháin i dtrí chineál: fíochán soithíoch, fíochán talún, agus fíochán eipidéimeach. Tá orgáin sa cholainn comhdhéanta de ghrúpaí d'fhíocháin amhail an inchinn agus an croí.
Putóg mhór. Is ionann an phutóg mhór, nó an stéig mhór, agus an chuid den chóras díleáite ón bputóg bheag ar aghaidh go dtí an reicteam.
Is sa stéig mhór a íonsúitear na leictrilítí is an t-uisce as an sreabhán a thagann isteach inti, chomh maith le sintéisiú vitimín K is cuid de vitimíní B, agus déanamh an fhaecais roimh é a eisfhearadh amach as an gcolainn. Bíonn an stéig mhór timpeall 1 m.
Smior. Is fíochán leathsholadach é smior (nó smúsach) a fhaightear laistigh den chuid spúinseach (nó “líontánach”) de chnámh. In éin agus i mamaigh, is é an smior an phríomháit ina dtáirgtear fuilchealla nua (próiseas ar a dtugtar “fuilghiniúint” nó “haematapóéis”).
Cuimsíonn "smior buí"
cealla saille, fuileadáin is mionchreatlach ceall eangachúil is
snáithíní. Cuimsíonn "smior dearg" an iliomad cealla fola de gach
saghas, chomh maith leis an mbunábhar a ndéantar na cealla sin as. Ag
an mbreith bíonn smior dearg an-cheallach i ngach cnámh. Le dul in
aois éiríonn an smior níos saillí go dtí nach mbíonn smior dearg
ach i veirteabraí, na heasnacha, an steirneam, cnámha leata bhlaosc
an chinn is an pheilbhis, agus foircinn uachtaracha an fhéimir is
an húiméiris. Dhá fheidhm ar a laghad ag an smior dearg: cruthú
chealla dearga na fola (na heiritricítí), na bpláitíní fola, na
ngranalaicítí, is ar shlí níos lú, na monaicítí is na limficítí;
agus milleadh na seaneiritricítí ídithe (thar 120 lá d'aois).
Cuimsíonn smior thart ar 5% de mhais iomlán an choirp i ndaoine fásta sláintiúla, sa chaoi is go mbeadh thart ar 3.7kg smeara i bhfear a bhfuil 73kg meáchain ann.
Imdhíonadh. Imdhíonacht i gcoinne miocrorgánach galraithe a thabhairt isteach go saorga sa cholainn is ea imdhíonadh. "Imdhíonadh fulangach" a bhíonn i gceist nuair is antasubstaintí a riartar ar an duine i gcoinne oibreáin ghalraigh a díorthaíodh ó fhuil duine eile a tháinig chuige féin ón ngalar. 
Cosaint thapa, ach gearrthéarmach, a bhíonn anseo, de bhrí go ndíscaoiltear na hantasubstaintí sa cholainn taobh istigh de chúpla sheachtain. Imdhíonadh gníomhach nó vacsaíniú a bhíonn i gceist nuair is próitéiní (antaiginí) de chuid an oibreáin ghníomhaigh féin a dháiltear ar an duine atá le cosaint. 
Spreagann sé seo an cholainn chun frithghnímh i gcoinne an mhiocrorgánaigh. Foghlaimíonn sí conas na hantaiginí a aithint, meabhraíonn an t-eolas seo, agus bíonn ullmhaithe chun an cholainn a chosaint go tapa i gcoinne an oibreáin ghníomhaigh sin, fiú na blianta ina dhiaidh.
Féach freisin.
Vacsaín HPV
Tógálacht. Airí atá sa tógálacht a bhíonn i gceist i gcás galair nuair a aistríonn an galar ó dhuine go duine.
Gaschill. Is éard is gaschill ann ná cill bhunúsach as a dtagann gach cineál cille sa cholainn.
Fionnachtain. Is ionann fionnachtain agus rud úr a aimsiú, nó teacht ar ghné nua de rud trí thaighde nó taiscéalaíocht.
Cill Pheadair. Tá níos mó ná áit amháin in Éirinn a bhfuil an t-ainm Cill Pheadair air:
Cill Pheadair (Albain). Sráidbhaile in Albain is ea Cill Pheadair. "Kilphedir" an leagan Gallda den ainm. Tá sé suite i gCataibh, Comhairle na Gàidhealtachd, in oirthuaisceart na hAlban. Tá broch ann.
Beircéiliam. Is é an beircéiliam dúil uimhir a 97. Bk an tsiombail a sheasann don dúil seo sna foirmlí ceimiceacha. Dúil shaorga radaighníomhach atá ann nach bhfuil ar fáil sa dúlra, agus is ceann de na hachtainídí é. Táirgeadh an chéad núicléas beircéiliam i saotharlann radaíochta Ollscoil California i mBerkeley sa bhliain 1949, agus fuair an dúil a hainm ón áit sin. Is é beircéiliam a 247, nó 247Bk, an t-iseatóp is fadsaolaí dá bhfuil aige, agus é 1380 bliain ar leathré.
Ó Méith.  
Baile beag i gContae Lú is ea Ó Méith atá suite le chois Loch Cairlinn.
Indiana Pacers. Foireann phroifisiúnta cispheile iad na Indiana Pacers atá lonnaithe i hIndianapolis, Indiana.
Lá Saoirse Mheiriceá. Is é Lá Saoirse Mheiriceá an lá ar an gcomórann neamhspleáchas Stáit Aontaithe Mheiriceá ó Ríocht na Breataine Móire - an lá ar ar glacadh le Forógra Saoirse Mheiriceá, .i. 4 Iúil 1776.
Atlanta Hawks. Foireann phroifisiúnta cispheile iad na Atlanta Hawks atá lonnaithe i Atlanta, Georgia.
Guy Fawkes. Míleatach Caitliceach Sasanach ab ea Guy Fawkes (13 Aibreán 1570 – 31 Eanáir 1606). Páirteach i gComhcheilg an Phúdair sa bhliain 1605 ina raibh lucht na comhcheilge ag iarraidh Tithe na Parlaiminte agus an Rí Séamus I a phléascadh agus na Caitlicigh a chur ar ais i gcumhacht sa tír úd. Theip ar a gcuid pleananna. 
Ní raibh tuairim láidir ag Séamas i leith an chogaidh chreidimh ar dtús, ach rinne baicle Chaitliceach, Guy Fawkes i ceannas orthu, iarracht ar é a dhúnmharú, is é sin, Comhcheilg an Phúdair. Ina dhiaidh sin, chuir Séamus an Caitliceachas faoi chois. 
Cuireadh Fawkes chun báis (crochta, tarraingthe &amp; gearrtha ina cheathrúna) sa bhliain 1606.
NBA. Is é Cumann Náisiúnta Cispheile (CNC) (National Basketball Association, NBA as Béarla) an tsraith phroifisiúnta cispheile i Meiriceá Thuaidh.
Akron, Ohio. Is cathair é Akron atá suite in oirthuaisceart Ohio, Stáit Aontaithe Mheiriceá. Is é an cúigiú cathair is mó sa stát Ohio. Príomhbhaile Chontae Summit atá ann. Bhunaigh Simon Perkins an chathair sa bhliain 1825 mar shráidbhaile.
Denver Nuggets. Is foireann phroifisiúnta chispeile iad na Denver Nuggets atá lonnaithe i Denver, Colorado.
San Antonio Spurs. Foireann phroifisiúnta cispheile iad na San Antonio Spurs atá lonnaithe i San Antonio, Texas.
Faireog. Is grúpa ceall a thálann leacht ar nós hormón atá i gceist le faireog.
Hormón. Ábhar é hormón a dhéantar in áit amháin agus a thaistealaíonn tríd an bhfuil le héifeacht a bheith aige ar chuid eile den cholainn (fás nó meitibileacht a chur i bhfeidhm).
Diagnóis. Is éard atá i gceist le diagnóis (nó "fáthmheas" uaireanta) ná galair a aithint nó a shainaithint ó chinn eile.
Americana. Is é Americana an chéad leabhar leis an údar Meiriceánach Don DeLillo, a scríobhadh sa bhliain 1971. Cuireadh leagan nua i gcló sa bhliain 1989 lena lán leathanach bainte amach as an leabhar.
Otto von Habsburg. Bhí Otto von Habsburg ina cheannaire ar na Habsburg ó 1922 go dtí 2007 (rugadh in Reichenau an der Rax, 20 Samhain 1912 agus d'éag ar an 4 Iúil 2011 sa Ghearmáin). Mac le hImpire na hOstaire agus an Ungáir Carlo agus a chéile Zita di Borbone-Parma ab ea é.
Bhí sé ina bhall de Pharlaimint na hEorpa ar son an páirtí polaitíochta Ghearmánach an CSU agus bhí cónaí air i mBaváire na Gearmáine. Bhí sé ina a shaoránach den Ghearmáin, an Ostair, an Ungáir agus an Chróit.
Lig sé dá mhac Carlo teacht ina áit i 2007. 
Tá a chorp curtha san Kapuzinergruft in Vín, taobh lena bhean chéile, leis an chuid is mó de na Habsburghaí ón bhliain 1633 anuas. Tá a chroí curtha san Ungáir.